Държавен вестник, бр. 11, 2026 г., стр. 196

СТР.  196	
Д Ъ Р Ж А В Е Н  В Е С Т Н И К 	
БРОЙ  11
илюстриращи основни понятия и практики в сферата на сигурността  (например: структура на 
службите за сигурност, задължения и правомощия на служителите,  поведение при кризисни 
ситуации и бедствия, стрелково оръжие и помощни средства, използвани при дейността и др.) 
и средства за визуализация на кризисни планове (карти, евакуационни схеми и др.). Демонстра­
ционни комплекти (макети на камери, контролни устройства, алармени бутони, помощни сред­
ства – палки, белезници и др.). Примерни документи – протоколи, доклади, планове за охрана, 
инструкции.
Учебните кабинети са осигурени със софтуер и дигитални ресурси – операционна система и 
офис пакет, софтуер за симулации и обучение – демонстрационни програми за видеонаблюде­
ние, софтуер за контрол на достъп, програми за възпроизвеждане на реални сценарии: охрана 
на обекти, сигнали при инциденти и др., както и да са осигурени с постоянен високоскоростен 
интернет за достъп при провеждане на симулационни занятия.
5.2. Изисквания към учебната база за обучение по практика на професията – характеристики, 
обзавеждане, оборудване, софтуер
Учебната база за практическо обучение трябва да бъде функционално пригодена за реално 
или симулирано изпълнение на дейности от професията, безопасна, с осигурени условия за 
здравословна среда и трудова безопасност, оборудвана за практическо приложение на знания и 
умения по охрана, видеонаблюдение, противопожарна защита, контрол на достъп и реагиране 
при инциденти. Оборудването на базите за практическо обучение съдържа  системи за видеонаб­
людение – реални или демонстрационни, камери за видеонаблюдение, монитори и записващи 
устройства, софтуер за управление на видеонаблюдението, системи за контрол на достъп – карти, 
четци, кодови панели, системи за сигнализация и известяване – аларми, сензори, паник бутони, 
преносими радиостанции и комуникационни устройства, металдетектори и рамки за проверка 
на лица.
Специализираните учебни бази за провеждане на практическо обучение са:
Стрелбище – практическите занятия за работа с огнестрелно оръжие се провеждат на ли­
цензирани стрелбища, отговарящи на нормативните изисквания за планиране и проектиране на 
строежи, предназначени за производство, съхранение и търговия на оръжия, боеприпаси, взривни 
вещества и пиротехнически изделия.
Зала за бойни приложни защитни техники – тренировъчната зала за занятия по бойни при­
ложни техники трябва да разполага с мека настилка (татами или друга), както и с тренировъчни 
помощни средства, разрешени за използване, съгласно съответната нормативна уредба.
Практическото обучение може да се провежда в тясна връзка с реална работна среда  и парт­
ньорски обекти – в охранителни фирми (по договор), в сгради със специален режим на достъп 
(прокуратура, банки, обществени обекти), в бази на МВР, частни охранителни дружества или 
учебни полигони.
6. Изисквания към обучаващите
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от профе­
сионални направления „Национална сигурност“ и „Военно дело“ от областта на висше образование 
„Сигурност и отбрана“ и от професионални направления  „Право“, „Психология“, „Обществени 
комуникации и информационни науки“ и „Администрация и управление“ от областта на висше 
образование „Социални стопански и правни науки“ от Класификатора на областите на висше 
образование и професионалните направления, приет с Постановление № 125 от 2002 г. на Ми­
нистерския съвет (ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка може да 
се заема и от лица със завършено висше образование по съответната специалност и без профе­
сионална квалификация „учител“. 
 По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без придобита профе­
сионална квалификация „учител“, ако са придобили съответната професионална квалификация 
при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.
360